proxectonos/corpus_dominio_legal_administrativo_tmp huggingface dataset:
24/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72998. Peche de parcela. Concello de Bergondo

Ricardo Antonio Zohri Fillot, solicita de Augas de Galicia por atoparse nas marxes do río do Casal, a autorización de obras, no polígono 57, parcela 136, no lugar de Campo Galán, parroquia de Lubre (San Xoán), Concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72998. As obras solicitadas consisten no peche de parcela mediante tres filas de bloques de formigón prefabricado e malla tipo hércules, incluíndo un portalón de 5,00 m. l., na parte lindante coa estrada, no resto da parcela realizarase mediante malla e postes metálicos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de novembro de 2020 O xefe do servizo territorial Néstor Rodríguez Arias (sinatura dixital ao marxe)
24/11/2020 | Administración LocalMunicipal
Cabana de Bergantiños
Aprobación do padrón fiscal da taxa polo servizo de axuda no fogar

En data 6 de novembro de 2020 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Faiza Vignolo Sanchez Cañete, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de setembro de 2020. Elaborados os padróns mensuais que conteñen as liquidacións da taxa pola prestación do servizo do SAF no mes de setembro de 2020, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de setembro de 2020. O padrón correspondente ao mes de setembro consta de 78 contribuíntes (26 de libre concurrencia e 52 de dependencia) e un importe total de 3.675,55 € (3.156,27€ usuarios de dependencia e 519,28 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 19 de novembro de 2020 O Alcalde, José Muíño Domínguez
24/11/2020 | Administración LocalMunicipal
O Pino
Bases do XVIII Concurso de Postais de Nadal

O departamento de Educación e Cultura do Concello de O Pino, organiza o décimo oitavo concurso de postais de Nadal, coas seguintes BASES: 1. O concurso vai dirixido ós rapaces/as do Concello de O Pino, divididos nas seguintes categorías:  Educación Infantil  Educación Primaria 1º Ciclo: 6-7 anos  Educación Primaria 2º Ciclo: 8-9 anos  Educación Primaria 3º Ciclo: 10-11 anos  Educación Secundaria 3. O tamaño das postais será como máximo DIN-A4, e admítense todas as técnicas: pinturas, acuarelas, témperas, collage,. etc.4. O deseño é libre e debe incluír algunha mensaxe ou desexo para o 2021, sempre que sexa en lingua galega. As postais entregaranse no CPI Camiño de Santiago, Concello de O Pino ou no Centro Sociocultural Luís Seoane ( Arca ) 5. Haberá un premio por categoría, consistente en libros e/ou outros elementos educativos.6. A postal gañadora, a escoller entre as vencedoras en cada categoría, será a utilizada polo Concello de O Pino para felicitar as festas a toda a veciñanza.7. O fallo do xurado é inapelable. A entrega de premios realizarase antes das vacacións de Nadal.8. O prazo de entrega dos traballos remata o venres 04 de decembro. O Pino, 18 de novembro de 2020 O Alcalde, Manuel Taboada Vigo
24/11/2020 | Administración LocalMunicipal
Cabanas
Nomeamento de funcionaria de carreira

Secretaría ANUNCIO Nomeamento de funcionaria de carreira Por Resolución da Alcaldía 1307/2020, de data 17 de novembro de 2020, procedeuse ao nomeamento de D.ª Isabel Rodríguez Fraga, con DNI: ******348-Q, funcionaria de carreira Escala de Administración Especial, Subescala de Servizos Especiais, Escala Básica, categoría oficial do Corpo de Policía Local, grupo C, subgrupo C1, do Concello de Cabanas. O que se fai público para os efectos do artigo 60 da Lei 2/2015, do 29 de abril, do emprego público de Galicia e 25.2 do Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, do 10 de marzo. Cabanas, 18 de novembro de 2020. O alcalde Asdo.: Carlos Ladra Brage
24/11/2020 | Administración LocalMunicipal
Sada
Secretaría
Nomeamento de funcionario de carreira da Policía Local

Esta Alcaldía ditou o 17 de novembro a resolución núm.2469/2020, que a continuación se transcribe: ”Considerando que polo Decreto da Alcaldía núm.648/2019, do 9 de abril, resolveuse nomear a D. Francisco Gerardo Montes Varela, co DNI núm. ** 825 17* *, como funcionaria en prácticas da praza da Escala de Administración Especial, Subescala de Servizos Especiais, clase Policía Local e os seus auxiliares, escala básica, categoría oficial, integrada no grupo C subgrupo C1 de clasificación. Resultando que o interesado tomou posesión o 11-4-19 como funcionario en prácticas. Logo de ver o informe, co núm. de rexistro: 202090000002532, do 13 de novembro, da Academia Galega de Seguridade Pública (AGASP), organismo dependente da Consellería de Presidencia, Administracións Públicas e Xustiza da Xunta de Galicia, segundo a cal o funcionario en prácticas superou o curso selectivo para o acceso á escala básica, categoría de oficial, dos corpos da policía local de Galicia, convocado mediante resolución do 1 de xullo de 2020. Consonte ás atribucións que me confiren os artigos 21.1. h) da Lei 7/1985, de 2 de abril, reguladora das bases de réxime local, e 41.14. a) do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, de conformidade co disposto nas bases 12ª e 13ª da convocatoria; no artigo 32.4 do Decreto 243/2008, do 16 de outubro, polo que se desenvolve a Lei 4/2007, de 20 de abril, de coordinación de policías locais, RESOLVO: 1º.- Nomear a D. Francisco Gerardo Montes Varela, co DNI núm. ** 825 17* *, como funcionario de carreira da praza da Escala de Administración Especial, Subescala de Servizos Especiais, clase Policía Local e os seus auxiliares, escala básica, categoría oficial, integrada no grupo C subgrupo C1 de clasificación, terá efectos económicos e administrativos da data da toma de posesión, con dereito á percepción das retribucións básicas correspondentes ao grupo de clasificación.2º.- O nomeado adquirirá a condición de funcionario de carreira do Concello de Sada previa prestación de xuramento ou promesa, segundo o establecido no Real Decreto 707/1979, de 5 de abril, e toma de posesión do seu destino no prazo dun mes a contar desde o seguinte ao de publicación desta resolución no Boletín Oficial da Provincia (BOP) da Coruña, debendo comunicar previamente o día previsto de toma de posesión para fixación do mesmo polo Concello.3º.- Notificar esta resolución ao interesado, publicala no Boletín Oficial da Provincia e Diario Oficial de Galicia e dar traslado da mesma aos servizos de Intervención e Tesourería para os efectos pertinentes. O que se publica para coñecemento xeral. Sada, 19 de novembro de 2020 O Alcalde Óscar Benito Portela Fernández
23/11/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 16 de novembro de 2020 do Servizo Provincial da Axencia Galega de Infraestruturas da Coruña pola que se acorda realizar o pagamento de xuros de demora por expropiacións para a obra AC/16/053.06, no Concello de Cabana

Resolución do 16 de novembro de 2020 do Servizo Provincial da Axencia Galega de Infraestruturas da Coruña pola que se acorda realizar o pagamento de XUROS por expropiación para a obra ITENERARIO PEONIL E CICLISTA NA AC-429 TREITO: NEAÑO-CABANA, PQ 2+176 - 3+748 (clave AC/16/053.06), no Concello de CABANA En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XUROS dos bens e dereitos afectados pola obra ITENERARIO PEONIL E CICLISTA NA AC-429 TREITO: NEAÑO-CABANA, P. Q. 2+176 - 3+748 (clave AC/16/053.06), no Concello de CABANA, que figuran expostos no taboleiro de anuncios do Concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 16 de novembro de 2020. O xefe do Servizo Gary Peter Gavilanez Drugan
23/11/2020 | Administración LocalMunicipal
Oleiros
Secretaría Xeral
Aprobación inicial da Ordenanza reguladora das bases de subvencións do Concello de Oleiros

A N U N C I O O Pleno municipal, na súa sesión extraordinaria celebrada o día 17 de novembro de 2020, acordou a aprobación inicial da “ORDENANZA REGULADORA DAS BASES DE SUBVENCIÓNS DO CONCELLO DE OLEIROS”, polo que de conformidade co establecido no artigo 49 da Lei 7/1985, do 2 de abril, reguladora das bases do réxime local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas da Secretaría municipal, sito no primeiro andar da Casa do Concello, na Praza de Galicia n.º 1 - Oleiros (A Coruña), dende as 8.30 ata as 14.30 horas e presentar as alegacións que consideren oportunas. OLEIROS, 18 de novembro do 2020. O ALCALDE Ángel García Seoane
23/11/2020 | Administración LocalMunicipal
Valdoviño
Aprobación de criterios interpretativos

ANUNCIO O Concello de Valdoviño réxese por unhas Normas Subsidiarias de Planeamento (NSP) aprobadas pola Comisión Provincial de Urbanismo o día 28.10.93, refrendadas polo Pleno municipal en sesión do 18.03.94, e publicadas no BOP da Coruña o 12.05.94 (BOP núm.107), e por conseguinte non adaptadas nen á Lei 1/1997, do 24 de marzo, nen á Lei 9/2002, do 30 de decembro, do Solo de Galicia, como tampouco á vixente Lei do Solo de Galicia 2/2016, do 10 de febreiro. Tendo en conta a complementariedade do Plan Básico Autonómico aprobado polo Decreto 83/2018, do 26 de xullo, a efectos de lagunas e posibles indeterminacións derivadas da inadaptación das devanditas Normas Subsidiarias de Valdoviño, en especial cos usos en solo urbano consolidado de uso industrial, ás determinacións da Lei 2/2016, do 10 de febreiro. En harmonía cos informes técnicos e xurídicos obrantes no expediente, o Pleno do Concello de Valdoviño na sesión plenaria de 5.11.20, ACORDOU, no marco de aplicación do principio xeral de interpretación integrada das normas, entre elas o citado Plan Básico Autonómico e a Lei 2/2016, do 10 de febreiro, APROBAR os seguintes criterios: OS CRITERIOS INTERPRETATIVOS EN RELACIÓN COA INCLUSIÓN EN ÁMBITOS DE SOLO URBANO CONSOLIDADO DO USO TERCIARIO COMO USO ALTERNATIVO, COMPATÍBEL OU COMPLEMENTARIO CO USO INDUSTRIAL RECOLLIDO NO CAPÍTULO 8 (ZONA DE INDUSTRIA) DAS NORMAS SUBSIDIARIAS DE PLANEAMENTO DO CONCELLO DE VALDOVIÑO. Naqueles ámbitos de solo urbano consolidado de uso industrial, así delimitados nos planos das NSPM, permitirase o uso terciario compatibel con vivenda como alternativo, compatíbel ou complementario do uso industrial. O que se pública e se fai público aos efectos legais oportunos. Valdoviño, 17 de novembro de 2020. O alcalde Asdo.: Alberto González Fernández
23/11/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións para a obra Mellora da seguridade viaria na estrada AC-213, p. q. 2+360 ao 3+810, con clave de obra AC/07/128.06, o día 22.12.2020, na Casa Consistorial do Concello de Cambre

Pago XUROS de clave AC/07/128.06 no Concello de CAMBRE En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do Concello indicado. Este pagamento corresponde ó expediente de expropiación forzosa instruído para o termo municipal de CAMBRE, por mor das obras do proxecto:  AC/07/128.06 “MELLORA DA SEGURIDADE VIARIA NA ESTRADA AC-213, P. Q. 2+360 AO 3+810” Dito pagamento terá lugar: Lugar: CASA CONSISTORIAL DE CAMBRE Data: 22/12/2020 Hora: DE 09.30 A 11.30 HORAS O pagamento efectuarase polo pagador deste Servizo e en presencia do representante da Administración, e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 13 de novembro de 2020. O xefe do Servizo Felipe de la Vega Gándaras
23/11/2020 | Administración LocalMunicipal
Santiago de Compostela
Servizos Económicos - Intervención
Anuncio de exposición ao público da conta xeral do Concello de Santiago de Compostela correspondente ao exercicio 2019

Formulada e rendida a Conta Xeral do Concello de Santiago de Compostela correspondente ao exercicio 2019 e ditaminada pola Comisión de Presidencia, Réxime Interior, Modernización da Administración, Facenda e Especial de Contas en sesión de data 19 de novembro de 2020; de conformidade co disposto no artigo 212.3 do Real Decreto Lexislativo 2/2004, do 5 de marzo, do texto refundido da Lei Reguladora das Facendas Locais, exponse ao público xunto cos documentos xustificativos nos Servizos económicos do Concello (rúa Galeras, 5) durante quince días hábiles, contados a partir do seguinte á publicación do presente anuncio no Boletín Oficial da Provincia durante os cales, e oito máis, os interesados poderán presenta-los reparos e observacións que estimen pertinentes. Santiago de Compostela, 19 de novembro de 2020. A CONCELLEIRA DELEGADA DE ECONOMÍA E FACENDA MARTA ABAL RODRÍGUEZ
23/11/2020 | Administración LocalMunicipal
Ferrol
Normalización Lingüística
Anuncio da aprobación inicial do Regulamento interno de funcionamento do Consello Sectorial da Lingua

O Excmo. Concello Pleno, na sesión celebrada o día 11 de novembro de 2020, acordou a aprobación inicial do Regulamento interno de funcionamento do Consello Sectorial da Lingua. De conformidade co disposto no artigo 49 da Lei 7/1985, do 2 de abril, reguladora das Bases do réxime local, sométese a información pública por un prazo de trinta días hábiles, contados a partir do día seguinte ó da publicación deste anuncio no Boletín Oficial da Provincia, para que as persoas interesadas poidan examinala e presentar as reclamacións ou suxestións que estimen oportunas. O texto íntegro do regulamento poderase consultar durante este período no taboleiro de anuncios da sede electrónica da web municipal (https://www.ferrol. gal/Sede/TaboleiroAnuncios), no servizo de Normalización Lingüística ou ben no taboleiro de edictos sito no Rexistro Xeral do Concello de Ferrol. De acordo co disposto no apartado c) do artigo 49 da Lei 7/1985, no suposto de que non se presentase ningunha reclamación ou suxestión, entenderase definitivamente adoptado o acordo ata entón provisional. Ferrol, 17 de novembro de 2020 A concelleira delegada da Área de Muller, Igualdade, Xuventude, Minorías Étnicas e Normalización Lingüística, Cristina Prados Rubio. (P. D. Resolución da Alcaldía de data 08/07/2019, BOP nº 137 de 22/07/2019).
23/11/2020 | Administración LocalMunicipal
Cee
Anuncio relativo ao proceso de selección para a formación dunha bolsa de emprego para a substitución do posto de traballador/a social

ANUNCIO Anuncio relativo ao proceso de selección para a formación dunha bolsa de emprego no Concello de Cee, para a substitución do posto de traballador/a social en supostos de ausencia, incapacidade e situacións análogas da titular aprobadas por Resolución da Alcaldía n.º 665/2020 de data 19 de setembro de 2020 Por Resolución da Alcaldía de data 17 de novembro de 2020, co n.º 931, resolveuse: “PRIMEIRO.–Estimar o recurso de reposición interposto polo Colexio Oficial de Traballo Social de Galicia con NRE 202099900000911 en data 8 de outubro de 2020 interposto contra as bases para a formación dunha bolsa de emprego para a substitución do posto de traballador/a social en supostos de ausencia, incapacidade e situacións análogas da titular aprobadas por Resolución da Alcaldía n.º 665/2020, de data 19 de setembro de 2020, en base ao Informe xurídico transcrito na parte expositiva da presente resolución. SEGUNDO.–Rectificar as bases referidas, cuxa redacción rectificada é:  Base quinta: “6. Acreditar estar en posesión do título de Traballo Social (Diplomatura ou Grao).  Base novena: “(.) B) Formación. Máximo 3 puntos. Formación específica, debidamente acreditada e homologada, relacionada co posto de traballo, impartida por administracións públicas ou por entidades, organismos e colexios profesionais, autorizados. Ata 3 puntos. – 0,005 puntos por cada hora de formación. A acreditación dos cursos/programas formativos ou de integración realizarase mediante o correspondente certificado da súa realización expedido pola EGAP, Universidade ou calquera Administración Pública, organismos da administración, institucións públicas, colexios profesionais ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada (.)”. TERCEIRO.–Alzar a suspensión da execución do acto (entendéndose, dita suspensión, acordada ao tenor artigo 117.3 da Lei 39/2015, do 1 de outubro, citado na parte expositiva). CUARTO.–Proceder a publicación de conformidade ao establecido nas Bases que rexen o procedemento.” 17 de novembro de 2020. A alcaldesa Margarita Lamela Louzán Asinado dixitalmente
23/11/2020 | Administración LocalMunicipal
Carballo
Bases e convocatoria. Selección das prazas de funcionarios de carreira, subescala administración xeral, escala administrativa, incluídas na OEP do Concello de Carballo para 2020 (OEP-01/20). Aprobación. Convocatoria. Acumulación proceso

Bases e convocatoria para a selección das prazas de funcionarios de carreira, subescala de administración xeral, escala administrativa, incluídas na oferta de emprego público do Concello de Carballo para 2020 (OEP-01/20). Aprobación. Convocatoria. Acumulación do proceso selectivo A Xunta de Goberno Local, en sesión ordinaria celebrada en data luns 9 de novembro de 2020, adoptou o seguinte acordo: Primeiro. –Convocar o procedemento de selección das seguintes prazas: Ordenar a publicación das Bases, nos termos que mais adiante se indican, no Boletín Oficial da Provincia de A Coruña (art.6.1 RD 896/1991, do 7 de xuño), no Diario Oficial de Galicia (art.58 Lei 2/2015, do 29 de abril, de emprego público de Galicia) e o anuncio da convocatoria no Boletín Oficial do Estado (nos termos establecidos no art.6.2 do RD 896/1991, do 7 de xuño). O prazo de presentación de instancias será de 20 días naturais, contados a partires do seguinte ó da publicación do anuncio da convocatoria no Boletín Oficial do Estado. Segundo. –As bases específicas que rexeran a o proceso selectivo que se convoca, para a provisión en propiedade de cinco (5) prazas de funcionarios de carreira, subescala de administración xeral, escala administrativa, incluídas na oferta de emprego público do Concello de Carballo para 2020, serán as publicadas no BOP de A Coruña núm.189, do 04/10/2019 (núm. anuncio 2019/7873). O texto das bases será o que figura no devandito anuncio. Terceiro. –De acordo co art.57 da Lei 39/2015 a realización deste proceso selectivo que se convoca neste acordo acumularase ao xa convocado co anuncio no BOE núm.255, do 23/10/2019 e con referencia de expediente electrónico 2019/E001/000005. Ábrese o prazo de presentación de instancias, coa publicación no Boletín Oficial do Estado do anuncio da convocatoria, unicamente para aqueles posibles aspirantes que non teñan presentado solicitude de admisión dentro do prazo aberto trala publicación do anuncio da convocatoria no BOE núm.255, do 23/10/2019, no proceso selectivo ao que éste se acumula. Cuarto. –Non obstante o disposto no parágrafo anterior para apertura e presentación de instancias para aqueles aspirantes que pretendan participar neste proceso selectivo e non teñan presentado solicitude de admisión no anterior, a valoración de méritos na fase de concurso realizarase con referencia á data na que rematou o prazo de presentación de instancias aberto co anuncio da convocatoria no BOE núm.255, do 23/10/2019, para respectar o principio de igualdade na valoración de méritos de tódolos aspirantes concorrentes nos procesos selectivos acumulados.” Carballo, 18 de novembro de 2020. O alcalde Evencio Ferrero Rodriguez
23/11/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 16 de novembro de 2020 do Servizo Provincial da Axencia Galega de Infraestruturas da Coruña pola que se acorda realizar o pagamento de xuros de demora por expropiacións para a obra clave AC/16/088.06, no Concello de Brión

Resolución do 16 de Novembro de 2020 do Servizo Provincial da Axencia Galega de Infraestruturas da Coruña pola que se acorda realizar o pagamento de XUROS por expropiación para a obra PROXECTO DE CONSTRUCION DO ITINERARIO E CICLISTA NA AC-543, TREITO: URBANIZACIÓN MONTE DEVESA-ALDEA BUIO, P. Q.10+160-10+870 (clave AC/16/088.06), no Concello de BRIÓN En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XUROS dos bens e dereitos afectados pola obra PROXECTO DE CONSTRUCION DO ITINERARIO E CICLISTA NA AC-543, TREITO: URBANIZACIÓN MONTE DEVESA-ALDEA BUIO, P. Q. 10+160-10+870 (clave AC/16/088.06), no Concello de BRIÓN, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 16 de novembro de 2020. O xefe do Servizo Meiyan Loubet Benamer
23/11/2020 | Administración LocalMunicipal
Sada
Servizos Económicos
Aprobación inicial da modificación de créditos número 37/2020

ANUNCIO Aprobación inicial da modificación de créditos número 37/2020 O Pleno do Concello de Sada, en sesión celebrada o día 17 de novembro de 2020, acordou aprobar inicialmente a modificación orzamentaria número 37/2020, correspondente ao expediente de suplemento de crédito 01/2020. En cumprimento do disposto nos artigos 169.1 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente no departamento de servizos económicos polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. Se transcorrido o dito prazo non se formulasen reclamacións o expediente considerarase aprobado definitivamente sen necesidade de adoptar un novo acordo; en caso contrario o Pleno disporá dun prazo dun mes para resolvelas. Sada, a 18 de novembro de 2020. O alcalde Óscar Benito Fernández Portela
23/11/2020 | Administración LocalMunicipal
Porto do Son
Aprobación de padrón fiscal

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 13/11/2020, aprobando o padrón definitivo do prezo público pola prestación do Servizo de Axuda no Fogar correspondente ao mes de outubro de 2020, por un importe total de 3.544,52 euros (tres mil cincocentos corenta e catro euros con cincuenta e dous céntimos). O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 13 de novembro de 2020. A Concelleira Delegada, Mª José Maneiro Quintáns
23/11/2020 | Administración LocalMunicipal
As Somozas
Anuncio aprobación inicial orzamento 2021

Aprobado inicialmente polo Pleno deste Concello en sesión celebrada o 18 de novembro de 2020, o Orzamento Xeral, Bases de Execución e o anexo de persoal para o exercicio económico 2021 de acordo ao previsto no artigo 169 do Texto Refundido da Lei reguladora de facendas locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non se presentan reclamacións. As Somozas, 18 de novembro de 2020 O Alcalde Asdo.: Juan Alonso Tembrás
23/11/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 16/11/20 do Servizo Provincial da Axencia Galega de Infraestruturas da Coruña pola que se acorda realizar o pago dos mutuos acordos por expropiacións para a obra con clave AC/18/014.10 nos concellos de Moeche, San Sadurniño e Cerdido

Resolución do 16 de novembro de 2020 do Servizo Provincial da Axencia Galega de Infraestruturas da Coruña pola que se acorda realizar o pagamento dos mutuos acordos por expropiación para a obra “Mellora da capacidade e seguridade da AC-862, treito AG-64-Ponte Mera, clave AC/18/014.10, nos concellos de Moeche, San Sadurniño e Cerdido” En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta Consellería, publicada no DOG n.º 179, do 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra “Mellora da capacidade e seguridade da AC-862, treito AG-64-Ponte Mera, clave AC/18/014.10, nos concellos de Moeche, San Sadurniño e Cerdido”, que figuran expostos nos taboleiros de anuncios dos concellos. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 16 de novembro de 2020. O xefe do Servizo Victor Constantin Osayande Enbeita
23/11/2020 | Administración LocalMunicipal
Vimianzo
Anuncio de aprobación inicial do expediente de modificación de crédito núm.2020/SC/04

O Pleno do Concello de Vimianzo, en sesión extraordinaria que se levou a cabo o día 20/11/2020, acordou a aprobación inicial o expediente de modificación de créditos núm.2020/SC/04, na modalidade de suplemento de crédito. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, 20 de novembro de 2020 A Alcaldesa Mónica Rodríguez Ordoñez
23/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.54324. Concesión dun caudal de auga á Comunidade de Usuarios de Augas do Pazo de Lesta, no concello de Ordes (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 5 de outubro de 2020 e como resultado do expediente incoado ó efecto, outorgouse á Comunidade de Usuarios de Augas do Pazo de Lesta unha concesión de 5597 m 3 anuais de auga que procede dun manancial situado no lugar do Pazo, na parroquia de Lesta (Santo André), no concello de Ordes (A Coruña), con destino a uso doméstico e gandeiro. Número Expte.: DH. A15.54324. Santiago de Compostela, 18 de novembro de 2020. O xefe do Servizo de Tramitación Técnico-Administrativa do Dominio Público Hidráulico Gabriela Dolores Anzorena Viggiano
23/11/2020 | Administración LocalMunicipal
Cerceda
Intervención
Aprobación padrón auga e sumidoiro 3º trimestre 2020

O decreto de alcaldía 981/2020, de 16/11/2020, aprobou o padrón da taxa municipal de suministro de auga e servizo de sumidoiro, correspondente ao terceiro trimestre de 2020, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 1 de novembro ó 31 de decembro de 2020. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 18 de novembro de 2020 Marie Agnes Di Blasi Razzouk. Alcalde-presidente do Concello de Cerceda
23/11/2020 | Administración LocalMunicipal
Ames
Corrección de erros. Aprobación definitiva do suplemento de crédito 1/2020

ANUNCIO Corrección erros. Aprobación definitiva do suplemento de crédito 1/2020 Con data de 16 de novembro de 2020 publicouse no BOP número 194 anuncio de aprobación definitiva do suplemento de crédito 1/0020. Detectado un erro no texto do anuncio onde di: “Durante o prazo de exposición pública de quince días hábiles (Boletín Oficial da Provincia núm.177, do 22 de outubro de 2020) non se presentou ningunha reclamación, polo que o acordo de aprobación inicial quedou elevado a definitivo de forma automática.” Debe dicir: “Durante o prazo de exposición pública de quince días hábiles (Boletín Oficial da Provincia núm.177, do 22 de setembro de 2020) non se presentou ningunha reclamación, polo que o acordo de aprobación inicial quedou elevado a definitivo de forma automática.” Ames, 18 de novembro do 2020. O alcalde José M. Miñones Conde
23/11/2020 | Administración LocalMunicipal
Cambre
Publicación edicto padrón do prezo público polo servizo de axuda no fogar do mes de agosto 2020

Por resolución da concelleira delegada nº 1733 de data 16 de novembro de 2020, acordouse: PRIMEIRO:.- Aprobar o padrón fiscal do prezo público polo servizo de axuda no fogar, tendo en conta as horas prestadas no servizo de axuda no fogar do mes de agosto de 2020, que comprende 110 recibos e 25 cotas cero dun total de 134 persoas usuarias (BIBIAN LLUBERES CAMPODARVE. A. R. aparece dúas veces no padrón por ter dúas modalidades de SAF) e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de nove mil novecentos tres euros con trinta e cinco céntimos (9.903,35€), desde Maria Cesarea Camaño Stefaniak a Vivero Vázquez Concepción. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recuros de reposición antes esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. Cambre, 17 de novembro de 2020 A concelleira delegada da Área de Economía, Facenda e Recursos Humanos P. D. (R. A. nº 1323/2019, do 1 de xullo) María Dolores Pan Lesta
23/11/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións para a obra Proxecto de construcción de sendas peonís na AC-423, P. Q. 11+580 E 13+970, con clave AC/13/063.06 o día 12/01/2021 na Casa Consistorial do Concello de Ponteceso

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de PONTECESO, por mor das obras do Proxecto: Lugar: CASA CONSISTORIAL DE PONTECESO Data: 12/01/2021 Hora: DE 09:30 H A 11:30 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 13 de novembro de 2020 O xefe do servizo, Felipe de la Vega Gándaras
23/11/2020 | Administración LocalMunicipal
Brión
Aprobación definitiva da modificación do anexo de subvencións nominativas do orzamento de 2020

EDICTO Elevado a definitivo o acordo do Pleno do 21 de outubro de 2020, polo que se modifica o anexo de subvencións nominativas do orzamento de 2020, ao non se ter presentado ningunha reclamación durante o prazo de exposición pública, publícase de seguido o texto definitivo do anexo logo da modificación aprobada. ANEXO DE SUBVENCIÓNS NOMINATIVAS 2020 O que se fai público para xeral coñecemento. Brión, 18 de novembro de 2020. O alcalde Pablo Lago Sanmartín
23/11/2020 | Administración LocalMunicipal
Melide
Nomeamento funcionaria interina

Por Resolución da Alcaldía número 611/2020 do día 12/11/2020 acordouse o nomeamento de funcionaria interina para cubrir a praza por certificación de maternidade por parto da actual funcionaria interina dona María José Sánchez González con DNI nº ***2740*** que cubre a praza co Código do posto: 1-02-07, Funcionaria propia da Corporación. Escala de Administración Xeral. Subescala Administrativa. Grupo: C; Subgrupo: C1. Nivel de complemento de destino: 22, a favor de: LEOPOLDO MIGUEL CARRIZOSA BAKARY con DNI ***0195**. Melide, 17 de novembro de 2020 O alcalde José Manuel Pérez Penas Documento asinado dixitalmente
23/11/2020 | Administración LocalMunicipal
Brión
Aprobación definitiva de expediente de modificación de créditos núm.13/2020

EDICTO O Pleno deste Concello, en sesión celebrada o día 21 de outubro de 2020, aprobou o expediente de modificación de créditos n.º 13/2020 na modalidade de crédito extraordinario por importe de 950.726,78 euros. Durante o prazo de exposición pública de quince días hábiles (BOP n.º 180, do 27 de outubro de 2020) non se presentou reclamación algunha, polo que o acordo de aprobación inicial quedou elevado a definitivo. Aos efectos legalmente establecidos no artigo 177.2 do RDL 2/2004, do 5 de marzo, procede publicar agora o resumo por capítulos desta modificación, que é o seguinte: ORZAMENTO DE GASTOS ORZAMENTO DE INGRESOS Segundo dispón o artigo 177.2 do RDL 2/2004, do 5 de marzo, en relación co artigo 169 do mesmo Real Decreto, contra este expediente poderá interporse directamente recurso contencioso administrativo no prazo de dous meses, a contar desde o día seguinte á publicación deste anuncio. Brión, 18 de novembro de 2020. O alcalde Pablo Lago Sanmartín
16/11/2020 | Administración LocalMunicipal
A Baña
Modificación da Ordenanza de prestación de alimentos

Modificación da Ordenanza da prestación de alimentos Anuncio de aprobación inicial de modificación da ordenanza EXPEDIENTE: 2019/G014/000002. Modificación da Ordenanza municipal reguladora da prestación de alimentos Para os efectos do artigo 49 da Lei 7/1985, do 2 de abril, reguladora das bases do réxime local, exponse ao público o acordo provisional sobre a modificación da ordenanza municipal reguladora da prestación de alimentos do Concello da Baña. O citado acordo adoptouse polo Pleno municipal, na sesión que tivo lugar o 30/09/2020. Os interesados poderán examinar o expediente na Secretaría-Intervención do concello e presentar as reclamacións que estimen oportunas contra a súa aprobación segundo as normas seguintes: a) Prazo de exposición pública e de presentación de reclamacións: 30 días hábiles, que computarán a partir do seguinte ao da publicación deste anuncio no Boletín Oficial da Provincia da Coruña. b) Oficina de presentación: Rexistro municipal do Concello. c) Órgano ante o que presentar as reclamacións: o Pleno municipal. Así mesmo, estará a disposición dos interesados na sede electrónica do Concello (https://sede.concellodabana. gal). A Baña, 11 de novembro de 2020. José Antonio Pereira Gil Alcalde
16/11/2020 | Administración LocalConsorcios
Consorcio de Turismo y Congresos
Anuncio da aprobación inicial da modificación de crédito 2/2020 mediante transferencia de crédito

Aprobado inicialmente pola Xunta de Goberno do Consorcio de Turismo e Congresos da Coruña realizada o 12 de novembro de 2020 o expediente de modificación de crédito 2/2020 do orzamento para o exercicio 2020, mediante transferencia de crédito, exponse ao público a efectos de reclamacións durante 15 días hábiles, contados a partir do día seguinte ao da inserción no BOP do presente anuncio, de acordo co disposto nos artigos 169 e 177 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. A Coruña, 12 de novembro de 2020 O Presidente D. Juan Ignacio Borrego Vázquez